У 1903 г., згодна з новай гарадской планіроўкай, зацверджанай за 3 гады да таго, у Барысаве з’явіўся новы вакзал. Мадэрновы мураваны будынак са шматлікімі элементамі архітэктурнага дэкору стаў візітоўкай горада. Тут былі залы чакання, касы, камеры захоўвання для багажу, буфет. Вакзал захаваўся да нашых дзён. Побач з вакзалам знаходзіўся драўляны рэстаран. Па другі бок чыгуначных пуцей узвялі дэпо, якім карысталіся амаль стагоддзе. У гэты ж час быў забрукаваны тракт, што вёў у гістарычны горад. З 1913 г. са станцыю і Барысаў злучыў пастаянны аўтобусны маршрут.